Сянькоўшчына

Сянько́ўшчына (трансліт.: Siańkoŭščyna, руск.: Сеньковщина) — аграгарадок у Слонімскім раёне Гродзенскай вобласці Беларусі. Адміністрацыйны цэнтр Сянькоўшчынскага сельсавета. Знаходзіцца на аўтамабільнай дарозе Слонім — Масты, за 15 кіламетраў на паўночны захад ад Слоніма, за 120 кіламетраў ад Гродна. Гісторыя Згадваецца ў 1669 годзе ў складзе Слонімскага павета Вялікага Княства Літоўскага. У 1940—1954 гадах цэнтр Сянкоўшчынскага сельсавета Зэльвенскага раёна. Да 18 сакавіка 1967 года вёска ўваходзіла ў склад Казловіцкага сельсавета Зэльвенскага раёна. Насельніцтва 1999 год — 534 жыхары. 2002 год — 532 жыхары, 232 двары. 2009 год — 555 жыхароў. Інфраструктура Лясніцтва Сярэдняя школа Клуб Бібліятэка Амбулаторыя Аддзяленне сувязі Славутасці Археалагічны комплекс «Сянькоўшчына» (1 тысячагоддзе да н. э.) — Гісторыка-культурная каштоўнасць Беларусі, шыфр 413В000577: Селішча-1 — 100 м на паўночны ўсход ад стадыёна, на ўзвышшы, паміж правым берагам ракі Бяроза (левы прыток ракі Шчара) і безыменнай ракой; Селішча-2 — за паўночнай ускраінай вёскі, з левага боку ад дарогі на вёску Куцэйкі, на ўзвышшы левага берага ракі Бяроза. Царква ў імя святога вялебнага Серафіма Сароўскага (2007). Брацкая магіла савецкіх воінаў і партызан. Зноскі Літаратура Сянько́ўшчына // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 353. — 552 с. — 10 000 экз. — ISBN 985-11-0035-8. — ISBN 985-11-0251-2 (т. 15). Спасылкі На Вікісховішчы пакуль няма медыяфайлаў па тэме, але Вы можаце загрузіць іх